Snapchat+ er kommet til Danmark

Tidligere på sommeren blev abonnementstjenesten Snapchat+ lanceret i flere lande, men i dag er turen kommet til Danmark. Snapchat+ abonnementet giver adgang til “en samling eksklusive og eksperimenterende funktioner”. Prisen vil være 35 kroner om måneden eller 369 kroner om året.

Blandt betalings-funktionerne er muligheden for at “pinne” en ven som en bedste ven på vennelisten (“Best Friends Forever”) samt ” Rewatching Indicator”, som viser dig, hvor mange mennesker, der ser din “Story” flere gange. Uden dog at afsløre præcis hvem der ser den flere gange.

Abonnementer vil også have adgang til flere ikoner, og din profil vil modtage et specielt badge.

Allerede i dag den 15. august rulles endnu flere funktioner ud i Snapchat+ oplyser selskabet. Det drejer sig om følgende:

Priority Story Replies
Dine “replies” til stories bliver mere synlige for Snap Stars.

Post View Emoji
Vælg en emoji, som du vil have vennerne til at se, når de har set et af dine snaps. Det bliver som en signatur.

Nye Bitmoji-baggrunde
Giv din Bitmoji en mere spændende ramme med specielle baggrunde såsom ” gleaming gold” og et strandparadis.

Nye app-ikoner
Erstat Snapchat-appikonet med flere nye designs.

Derudover får Snapchat+ brugere forhåndsvisningsadgang til Snapchat for Web.

Snapchat+ er kommet til Danmark